Diari Oficial de la Generalitat Valenciana


Sumari del DOGV 7165, del 03-12-2013 (2013/11058)

ORDE 18/2013, de 28 de novembre, del conseller d'Hisenda i Administració Pública, per la qual es regulen les operacions de tancament de l'exercici 2013 en relació amb la comptabilitat de la Generalitat.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/11/28/18/dof/vci/html**

### Dades del document

Número de DOGV
:   7165

Data del DOGV
:   03-12-2013

Secció del DOGV
:   I. DISPOSICIONS GENERALS

Número del document
:   2013/11295


Data del document
:   28-11-2013

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * comptabilitat regional
    * tancament de comptes
    * legislació
    * exercici pressupostari
    * gestió comptable
    * comptabilitat pública
    * execució del pressupost

ORDE 18/2013, de 28 de novembre, del conseller d'Hisenda i Administració Pública, per la qual es regulen les operacions de tancament de l'exercici 2013 en relació amb la comptabilitat de la Generalitat. [2013/11211]  
La regulació de les operacions sobre comptabilitat dels gastos i ingressos públics corresponents al fi del present exercici, i les subsegüents de liquidació d'este, concretant la data d'assenyalament d'havers, fa necessari dictar les oportunes instruccions. En virtut d'això,  
  
  
ORDENE  
  
Article 1. Recepció i tramitació d'expedients i documents comptables  
  
El termini per a la tramitació i entrada en les intervencions delegades dels documents comptables pressupostaris i extrapressupostaris finalitzarà el 5 de desembre de 2013. Tot això, sense perjuí de les particularitats derivades, si és el cas, del que disposen els articles següents.  
  
No obstant això, els expedients de reconeixement d'obligacions (OK i ADOK) corresponents a gasto ja compromés jurídicament davant de tercers fins a la data a què es referix el paràgraf anterior, tindran com a data límit d'entrada en les intervencions delegades el 30 de desembre.  
  
  
Article 2. Recepció i tramitació de documents comptables de capítol I  
Es fixa el dia 16 de desembre com últim dia per a la presentació en les intervencions delegades de les variacions i incidències del capítol I, i s'estendrà el mencionat termini fins al dia 18 de desembre en el cas de les variacions i incidències de nòmina corresponents al personal que presta servicis en els centres i institucions sanitàries.  
  
Article 3. Expedició i tramitació de documents comptables relatius als fons de caixa fixa i als fons a Justificar  
1. Amb relació als fons de caixa fixa:  
a) El dia 20 de desembre serà l'últim dia hàbil per a realitzar pagaments amb càrrec a estos fons.  
b) La data d'entrada en les intervencions delegades, serà com a màxim fins al dia 27 de desembre, i la seua comptabilització haurà de finalitzar abans del 10 de gener de 2014.  
c) Una vegada finalitzat l'exercici pressupostari i es procedisca a l'obertura del nou pressupost, amb la finalitat de tindre cobertura per als fons de caixa fixa, durant el primer mes de l'any, se li donarà màxima prioritat als documents comptables que, segons l'Orde de 3 de febrer de 1999, de la Conselleria d'Economia i Hisenda, són necessaris per a l'obertura d'estes caixes.  
2. Amb relació als fons a justificar:  
a) Les propostes de «gastos a justificar» (documents ADOKJ i OKJ), tindran entrada com a màxim en les intervencions delegades el dia 9 de desembre.  
b) Amb relació als lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb entrega de taló, pels fons entregats i no justificats, als efectes de tindre entrada en les intervencions delegades amb anterioritat al 16 de desembre.  
  
c) No obstant el que s'ha dit en l'apartat anterior els fons lliurats a justificar per al pagament d'expropiacions, podran presentar-se en les intervencions delegades fins al dia 16 de desembre, el reintegrament dels fons no invertits, i fins al 27 del mateix mes, els comptes justificatius dels mencionats fons.  
  
Article 4. Tramitació de modificacions de crèdit  
1. S'establix el dia 5 de desembre com a data límit, per a la recepció en la Direcció General de Pressupostos, de les modificacions de crèdit a què es referix l'article 16.1.a de l'Orde de 22 de març de 2005, de la Conselleria d'Economia, Hisenda i Ocupació.   
2. La Direcció General de Pressupostos, en tot cas i atenent a criteris de política pressupostària, podrà proposar, al conseller d'Hisenda i Administració Pública, la iniciació d'aquelles modificacions derivades del tancament de l'exercici i necessàries per a donar cobertura pressupostària a compromisos contrets, de reconeixement preceptiu o d'interés general. Així mateix podrà instar d'ofici l'inici de qualsevol altra modificació de crèdit que considere necessària per a la correcta execució del pressupost, en els termes que preveu l'article 16. 1.b de la mencionada orde.  
  
Article 5. Dels gastos finançats amb fons finalistes  
En relació amb els gastos finançats amb fons finalistes, i considerant el procediment de remissió i justificació a què estan subjectes, les conselleries que els gestionen hauran de remetre a la Direcció General de Pressupostos la relació de saldos disponibles i d'autorització que no vagen a executar-se en el que resta d'exercici, abans del dia 13 de desembre, perquè puga procedir-se a realitzar els ajustos necessaris, i així evitar desajustos temporals entre els ingressos finalistes i els gastos afectats per aquells.  
  
Article 6. De les variacions de límits establits en l'article 29 del TRLHPGV  
S'establix el dia 5 de desembre com a data límit per a la recepció en la Direcció General de Pressupostos de les propostes de variació de límits establits en l'article 29 del TRLHPGV.   
  
Article 7. De les formalitzacions  
La Intervenció General, per conducte de les seues intervencions delegades, tramitarà aquells documents que siguen necessaris, fins al tancament de l'exercici, en aquells supòsits d'errors en els documents proposta o documents comptables, sempre que les disponibilitats pressupostàries ho permeten.  
  
DISPOSICIONS FINALS  
  
Primera. De les excepcions  
No obstant el que disposa l'article 1 d'esta orde s'exceptuen del termini previst i podran tramitar-se davant de les intervencions delegades fins al 30 de desembre, aquells documents derivats de:  
a) Expedients de gasto de tramitació anticipada que s'inicien amb càrrec al pressupost de l'any 2014 i, si és el cas, posteriors.   
b) Expedients de gasto gestionats per la Secretaria Autonòmica d'Economia i Ocupació finançats amb fons del Servici Públic d'Ocupació Estatal, així com aquells cofinançats pel Fons Europeu d'Adaptació a la Globalització i pel Fons Social Europeu.  
c) Documents comptables derivats de la posada en marxa per mitjà de Reial Decret Llei 8/2013, de 28 de juny, de la tercera fase del mecanisme de pagament a proveïdors.  
d) Expedients de gasto derivats del Decret Llei 6/2013, de 8 de novembre, del Consell.  
e) Documents comptables derivats d'expedients de gasto autoritzats per la Comissió Delegada del Consell d'Hisenda i Pressupostos, com a excepció a l'Acord de 2 d'agost 2013, a partir de l'entrada en vigor d'esta orde.  
f) L'aprovació de modificacions pressupostàries després de l'entrada en vigor d'esta orde.  
  
Segona. Del desplegament d'esta orde  
S'autoritza la Direcció General de Pressupostos i a la Intervenció General per a dictar, en els seus respectius àmbits d'actuació, les instruccions i autoritzar les excepcions que resulten necessàries per a l'adequat exercici i desenrotllament de les operacions de tancament de l'exercici 2013.  
  
València, 28 de novembre de 2013  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI